**ΜΑΘΗΜΑ 5ο**

**Χαρακτηριστικά – Κατηγορίες Δικτύων.**

**ΕΙΣΑΓΩΓΗ:** Για να καταλάβουμε τον τρόπο με τον οποίο σχεδιάστηκαν και λειτουργούν τα δίκτυα Η/Υ πρέπει να γνωρίσουμε τα βασικά χαρακτηριστικά τους. Στο μάθημα αυτό θα επιχειρήσουμε να κατατάξουμε σε κατηγορίες τα δίκτυα των υπολογιστών και θα προσπαθήσουμε να αναλύσουμε τα χαρακτηριστικά που παρουσιάζουν. Το μάθημα σήμερα σχετίζεται με έννοιες αλλά στη συνέχεια θα απλοποιηθεί με τα πολλά παραδείγματα που θα αναφέρουμε.

**Οι σημαντικότερες κατηγορίες δικτύων που ονομάζονται και ταξινομήσεις είναι οι ακόλουθες.**

**Ταξινόμηση ως προς το μέσο μετάδοσης**. Δηλαδή από που και πως μεταφέρονται τα δεδομένα.

**Ταξινόμηση ως προς το είδος του συνδέσμου**. Δηλαδή ως προς τον τρόπο που συνδέουμε τους υπολογιστές.

**Ταξινόμηση ως προς τη γεωγραφική κάλυψη**. Δηλαδή τα χαρακτηριστικά που έχουν σχέση με την έκταση την οποία καταλαμβάνουν.

**Ταξινόμηση ως προς το είδος της τοπολογίας**. Δηλαδή ως αναφορά για τον τρόπο ανάπτυξης των καλωδιακών γραμμών όπου θα συνδεθούν μεμονωμένοι υπολογιστές αλλά και πολλά και διαφορετικά δίκτυα υπολογιστών.

**Ταξινόμηση ως προς την τεχνολογία**. Δηλαδή το ρυθμό και τον τρόπο που μεταδίδονται οι πληροφορίες μάσα από τα δίκτυα.